kardosdrur/scandi-wiki huggingface dataset:
Svensk mesterskab i ishockey 1944

Det svenske mesterskab i ishockey 1944 var det 22. svenske mesterskab i ishockey for mandlige klubhold. Mesterskabet havde deltagelse af 37 klubber og blev afviklet som en cupturnering i perioden 2. februar - 17. marts 1944.

Mesterskabet blev vundet af Södertälje SK, som blev svenske mestre for fjerde gang men for første gang siden 1941. I finalen vandt Södertälje SK med 3-2 over de forsvarende mestre fra Hammarby IF under overværelse af 7.317 tilskuere på Stockholms stadion, hvilket var ny tilskuerrekord for SM-finalen. Hammarby IF bragte sig foran 1-0 i første periode ved Bror Petterson, inden Rolf Eriksson-Hemlin senere i perioden i spil fem mod tre udlignede for Södertälje SK. Midterperioden endte målløs. I tredje periode bragte Ivan Thunström Södertälje SK foran med 2-1, og Rolf Eriksson-Hemlin øgede føringen til 3-1, inden Bror Pettersson pyntede på resultatet med sin anden scoring i kampen.

Södertälje SK var i SM-finalen for niende gang. Hammarby IF havde kvalificeret sig til slutkampen for tredje sæson i træk og 12. gang i alt, og det var sjette gang, at holdet måtte nøjes med sølvmedaljerne. De to hold havde tidligere mødtes i SM-finalerne i 1931, hvor Södertälje SK vandt, samt i 1932, 1937 og 1942 med Hammarby IF som sejrherre.

Resultater

Forkvalifikationsrunde

Første kvalifikationsrunde

Anden kvalifikationsrunde

Ottendedelsfinaler

Kvartfinaler

Omkamp

Semifinaler

Finale

Spillere 

Södertälje SK's mesterhold bestod af følgende spillere:
 Uno Andersson (2. SM-titel)
 Rolf "Tjoffe" Eriksson-Hemlin (2. SM-titel)
 Olle Frisch (2. SM-titel)
 Folke "Masen" Jansson (2. SM-titel)
 Sven Jansson (2. SM-titel)
 Arne "Brand-Johan" Johansson (2. SM-titel)
 Birger "Bigge" Nilsson (1. SM-titel)
 Sven Thunman (1. SM-titel)
 Ivan "Tumpen" Thunström (2. SM-titel)

Hos sølvvinderne fra Hammarby IF bestod truppen i denne sæson af følgende spillere
 Karl "Kilas" Andersson
 Stig Emanuel "Stickan" Andersson
 Åke "Plutten" Andersson
 Sven "Svenne Berka" Bergquist
 Sven Collin
 Svante Granlund
 Tore Hamnström
 Hans Hjelm
 Ragnar "Ragge" Johansson
 Kurt "Kurre Kjellis" Kjellström
 Gunnar "Robert Taylor" Landelius
 Holger "Hogge" Nurmela
 Lennart Nyman
 Bror "Lulle" Pettersson
 Sture Åström

Se også 
 Division 1 i ishockey 1944

Kilder 
 Hockeyarchives - Championnat de Suède 1943/44 
 Ishockeytabeller - 1943-44 
 Svenska Ishockeyförbundet - Historik - Nationellt 
 Svenska Dagbladets Årsbok - 1944 - s. 238 
 Hammarby IF - Historia - 1943/44 
 AIK Hockey - Vår historia - Storhetstid 1934-1949 
 Södertälje SK - Historia  
 Svenskhockey.com - Svenska Serien 1943/44

Noter 

1944
Sport i 1944
Kalervo Tuukkanen

Kalervo Tuukkanen (født 14. oktober 1909 i Mikkeli - død 12. juli 1979 i Helsingfors, Finland) var en finsk komponist, dirigent, lærer og forfatter.

Tuukkanen studerede komposition på Helsinki Musik Institut hos bl.a. Leevi Madetoja. Han var lærer og underviste i komposition på Viipuri Musik Institut. Dirigerede mange orkestre og kor i Finland, og skrev en biografi om sin lærer Leevi Madetoja.

Tuukkanen har skrevet 6 symfonier, sinfonietta, orkesterværker, kammermusik, koncertmusik, vokalmusik etc.

Udvalgte værker 

 Symfoni nr. 1 (1948) - for orkester
 Symfoni nr. 2 (1949) - for orkester
 Symfoni nr. 3 "Havet" (1952-1953) - for sopran, tenor, kor og orkester
 Symfoni nr. 4 (1958) - for orkester
 Symfoni nr. 5 (1961) - for orkester
 Symfoni nr. 6 (1978) - for orkester
 Sinfonietta (1948) - for orkester
 Violinkoncert  (1943) - for violin og orkester
 Cellokoncert (19?) - for cello og orkester

Eksterne henvisninger 
 om Kalervo Tuukkanen på www.musicweb-international.com

Komponister fra Finland
Dirigenter
Lærere
Forfattere fra Finland
Newtons afkølingslov

Newtons afkølingslov er en lineær førsteordens differentialligning, som beskriver, hvordan et legeme (eller en varm væske i en åben beholder) afkøles.

Det kan f.eks. dreje sig om en kop te. Hastigheden, hvormed teens temperatur ændrer sig, er proportional med forskellen mellem téens temperatur og omgivelsernes temperatur.

Afkølingsloven handler således om temperaturudligning.

Afkølingsloven 
Teens temperatur er , mens omgivelsernes temperatur er , så er afkølingsloven givet ved denne lineære første ordens differentialligning:

, hvor 

Differentialligningens venstre-side er den hastighed, hvormed teens temperatur ændrer sig med tiden .

På højresiden er  en positiv konstant. For  vil temperaturen altså være faldende, indtil teen har samme temperatur som omgivelserne ().

Termisk ligevægt er da opnået.

Teens afkøling er proportional med differencen mellem teens temperatur og omgivelsernes temperatur.

Differentialligningens løsning 
Differentialligningen kan løses vha. separation af de variable. Først skrives temperaturforskellen som :

En ændring i  er det samme som en ændring i . Ligningen kan da løses vha. separation af de variable, hvilket giver:

hvor  er en konstant. Det ses, at konstant er lig med temperaturforskellen til tiden nul :

 skrives ud igen:

Hvilket giver:

Differentialligningens løsning er altså et forskudt eksponentielt fald, hvor  aftager eksponentielt og nærmer sig  asymptotisk.

Det ses, at  bestemmer tidsskalen for nedkølingen. Til tiden , hvor

er temperaturforskellen faldet med en faktor  ( er Eulers tal) eller ca. 63 %.  er altså den karakteristiske tid for nedkølingen.

Eksempel 

Loven beskriver for eksempel en kande tes afkøling. Téens begyndelsestemperatur er 95 °C, mens omgivelsernes temperatur er 20 °C, hvilket vil sige, at teen er 75 °C varmere end omgivelserne. Dvs. at:

Efter 5 minutter

er téens temperatur 75 °C, hvilket er 55 °C over omgivelserne:

Ud fra disse oplysninger kan  estimeres:

hvor  er den naturlige logaritme. Værdierne fra eksemplet indsættes, og  er dermed:

Tilsvarende er den karakteristiske tid:

Ud fra de givne oplysninger kan loven altså bruges til at forudsige, at temperaturforskellen vil falde med 63 % i løbet af 16 minutter. Det svarer til, at teen da kun er 48 °C.

Opståen 
Issac Newton publicerede sin afkølingslov i 1701.

Se også 

 Differentialligning
 Separation af de variable
 Asymptote

Eksterne henvisninger

Bog

Referencer 

Termodynamik
Differentialligninger
Fysikkens historie
Tværfaglighed

Tværfaglighed er indenfor videnskaben en betegnelsen for forskning, der involverer kundskab, metoder, terminologi og ekspertise fra mere end en enkelt gren af videnskaben.

Forskning
Julius Thornberg

Julius Carl Ferdinand Thornberg, (13. august 1883 i Helsingør, 7. september 1945 i København), var en dansk violinist.

Han rejste i 1905 til Warszawa for at virke som kapelmester for byens filharmoniske orkester, spillede derefter i Concertgebouw i Amsterdam, opholdt sig i udlandet i flere år og var solist ved koncerter over hele Europa. Blev i 1910 koncertmester ved Berliner Philharmonikerne, men opgav denne stilling da 1. verdenskrig brød ud i 1914 og vendte tilbage til Danmark. Han spillede ved uropførelserne af Hakon Børresens og Louis Glass violin-koncerter. Sidstnævnte koncert er dedikeret til ham. Han optrådte ofte som solist på europæiske koncertscener i Thornberg, for eksempel i 1922 med Wiener Philharmonikerne.

Litteratur 
 
 Julius Carl Ferdinand Thornberg på gravsted.dk

Violinister fra Danmark
Oskar Merikanto

Frans Oskar Merikanto (født 5. august 1868 i Helsingfors - død 17. februar 1924 i Hausjärvi-Oitti, Finland) var en finsk komponist, pianist, organist og dirigent.

Merikanto studerede komposition på Musikkonservatoriet i Leipzig hos bl.a. Carl Reinecke og Franz Schreck. Efter sine studier var han omrejsende koncertpianist og organist og dirigent for og med mange orkestre i Finland. Han har mest skrevet stykker for klaver, orgel og vokal. Han er fader til komponisten Aarre Merikanto. Merikanto´s stil var klassisk romantisk med islæt fra den finske folklore, især klaverstykkerne og hans sange.

Udvalgte værker 

 Koncert-Waltzer - for klaver
 Fantasi - for firhændigt klaver
 Serenade - for klaver
 Drømmeri 1 & 2 - for klaver
 Nocturne - for sang
 Vanha Mummo - for sang

Eksterne henvisninger 

 

Komponister fra Finland
Pianister
Organister
Dirigenter
Robert Kajanus

Robert Kajanus (født 2. december 1856 i Helsingfors, Finland - død 6. juli 1933) var en finsk dirigent og komponist.

Kajanus studerede direktion og komposition på Musikkonservatoriet i Helsinki, og i Leipzig hos Carl Reinecke og Salomon Jadassohn. Han studerede også i Paris hos Johan Svendsen. Kajanus er primært kendt som dirigent. Han var nær ven med komponisten Jean Sibelius af hvem han uropførte mange orkesterværker, og symfonier, feks uropførelsen af Finlandia (1888). Kajanus grundlagde det første Finske Filharmonske Orkester, og var leder i en lang årrække. Som komponist har han skrevet en sinfonietta, orkesterværker, symfoniske digtninge, vokalmusik og klaver stykker.

Udvalgte værker 

 Sinfonietta (i Bb-dur) (1915) - for orkester
 "Aino" - Symfonisk digtning (1885) - for herrekor og orkester
 "Symfonisk overture" (1926) - for orkester
 "Adagietto" - for orkester

Eksterne henvisninger 
 om Robert Kajanus på www.musicweb-international.com

Dirigenter
Komponister fra Finland
Janine Beckie

Janine Elizabeth Beckie (født 20. august 1994) er en kvindelig canadisk fodboldspiller, der spiller som angriber for Manchester City i FA Women's Super League og Canadas kvindefodboldlandshold, siden 2015. Hun er født i USA, men skiftede til canadisk statsborgerskab 2014.

Hum har tidligere spillet for Houston Dash og Sky Blue FC i NWSL, indtil hun skiftede til den engelske topklub Manchester City, i August 2018.

Hun var med til at vinde bronze ved Sommer-OL 2016 i Rio de Janeiro. I 2020, ved Sommer-OL 2020 i Tokyo, var hun også med til at vinde Canadas første OL-guldmedalje i kvindefodbold, efter finalesejr over .

Referencer

Eksterne henvisninger 
 
 

Kvindelige fodboldspillere fra Canada
Fodboldspillere fra Manchester City W.F.C.
Fodboldspillere ved sommer-OL 2016
Fodboldspillere ved sommer-OL 2020
Deltagere for Canada ved sommer-OL 2020
Olympiske bronzemedaljevindere fra Canada
Medaljevindere ved sommer-OL 2016
Medaljevindere ved sommer-OL 2020
António Pinho Vargas

António Pinho Vargas (født 15. august 1951 i Vila Nova de Gaia, Portugal) er en portugisisk komponist, pianist, lærer og skribent.

Vargas studerede komposition og klaver på Rotterdam Musikkonservatorium (1987-1990). Han begyndte at undervise i komposition (1991) på Escola Superior de Música i Lissabon, og skrev soundtracks til mange portugisiske film og teater stykker.
Vargas har også skrevet orkesterværker, koncertmusik, oratorier, kammermusik, operaer, strygerkvartetter, jazzkompositioner etc.
Han var i en periode udøvende jazzpianist, og indspillede plader med egne grupper, feks albummet Outros Lugares (1983).
Vargas har også skrevet bøger , historier og anmeldelser om musik. Han er i dag freelance komponist primært i den klassiske Verden.

Udvalgte værker 

 Qardros - (Moderne kunst) - (2014) - for orkester
 Violinkoncert "Til Minde Om Gareguin Aroutiounian" - (2016) - for violin og orkester
 Graffiti - (2006) - for stort orkester
 De Profundis - opera/oratorium - (2014) - kor a cappella
 Tempos difíceis (1988) - filmmusik
 Spejle - (1989) - for solo klaver

Eksterne henvisninger 
 om António Pinho Vargas

Komponister fra Portugal
Pianister
Lærere
Forfattere fra Portugal
Sérgio Azevedo

Sérgio Azevedo (født 23. august 1968 i Coimbra, Portugal) er en portugisisk komponist, lærer og forfatter.

Azevedo studerede komposition på Academia de Amadores de Música i Lissabon hos Fernando Lopes-Graca. Han har også fået undervisning af Louis Andriessen og Emmanuel Nunes. Azevedo har skrevet 3 symfonier, sinfonietta, orkesterværker, kammermusik, suiter, koncertmusik, sonater, klaver stykker, korværker, vokalmusik, oratorier etc.
Han har undervist som lærer i komposition på mange forskellige skoler og universiteter, og har skrevet bøger og artikler om musik.

Udvalgte værker 

 Lille Symfoni "for Luigi Boccherini" - for orkester
 Symfoni - for strygeorkester
 Symfoni - "for ni Instrumenter - piccolofløjte, 2 oboer, 2 klarinetter, 2 trompeter og 2 fagotter
 Koncert - for orkester
 Sinfonietta - for orkester
 Klaverkoncert - for klaver og orkester

Eksterne henvisninger 
 om Sérgio Azevedo

Komponister fra Portugal
Lærere
Forfattere fra Portugal
António Chagas Rosa

António Chagas Rosa (født 1. januar 1960 i Lissabon, Portugal) er en portugisisk komponist, pianist og lærer.

Rosa studerede klaver og komposition på det Nationale Musikkonservatorium i Lissabon, og senere på Rotterdam Musikkonservatorium hos Klaas de Vries og Peter-Jan Wagemans. Han har skrevet orkesterværker, kammermusik, operaer, kormusik, klaver sonater, elektroniskmusik, vokalmusik etc. Han hører til blandt de ledende klassiske komponister af den nye generation i Portugal i dag. Rosa underviser i dag som lærer i kammermusik på Avairo Universitet.

Udvalgte værker 

 Klaverkoncert (1994-1995) - for klaver og orkester
 Mærkelige Melodier (2000-2001) - opera
 Intet Andet (19?) - for tenor, klaver og elektronisk bånd
 4 Tegninger (19?) - for præpareret marimba

Eksterne henvisninger 
 om António Chagas Rosa

Komponister fra Portugal
Pianister
Lærere
Personer fra Lissabon
Save the World Reunion Tour

Save the World Reunion Tour var en koncertturné af Swedish House Mafia, der udspillede sig fra 2. maj til 20. september 2019.

Undervejs på turnéen kom gruppen forbi Danmark og Tinderbox i Odense den 29. juni.

Datoer

Setliste
Setlisten ved Swedish House Mafias første koncert i Tele2 Arena i Stockholm den 2. maj 2019. Listen var mere eller mindre ensformig gennem hele turnéen.

 ID ("It Gets Better")
 "We Come, We Rave, We Love" / "Out of My Mind"
 "Jack U" / "555" / "Greyhound"
 "Dream Bigger"
 "Dark River" / "Sweet Disposition"
 "Calling (Lose My Mind)" / "Laktos"
 "For Sale" / "On My Way"
 "Leave the World Behind" / "Cobra"
 "Rushin'" / "Raise Your Hands" / "Flash" / "In The Air"
 "Be" / "Show Me Love" / "Knas"
 "Teasing Mr. Charlie" / "How Do You Feel Right Now"
 ID ("Underneath it All")
 "Miami 2 Ibiza" / "How Do You Feel Right Now"
 "Resurrection" / "Something New"
 "This Time"
 "Antidote"
 "Payback" / "Dreamer" / "Love Inc" / "In My Mind"
 "Barricade"
 "More Than You Know"
 "Remember"
 "Heart Is King" / "Reload" / "Tell Me Why"
 "The Island Pt. 1"
 "One" / "One (Your Name)"
 "Can't Hold Us Down"
 "Stairway to Heaven" / "Don't You Worry Child" / "Sun Is Shining"
 "Save the World" (NC Edit) / "Save the World”

Alternativ setliste
En ny version af "For Sale" havde premiere ved Open'er Festival den 6. juli.
Swedish House Mafia havde premiere på en ny sang med A$AP Rocky, med arbejdstitlen "Frankenstein", ved koncerten ved Ultra Europe den 14. juli.

Referencer 

Turnéer
Swedish House Mafia
António Leal Moreira

António Leal Moreira (født 30. juni 1758 i Abrantes - død 26. november 1819 i Lissabon, Portugal) var en portugisisk komponist, dirigent, organist og lærer.

Moreira studerede komposition på Patriarkal Seminariet i Lissabon. Han var senere assistent som lærer i komposition og orgel, på samme skole. Moreira har mest komponeret operaer og religiøs musik, men skrev også 4 symfonier og orkesterværker. Han blev den første chefdirigent på Sao Carlos Tearet i Lissabon, hvor han opførte italienske og egne operaer og værker.

Udvalgte værker 

 Symfoni (i D-dur) (1793) - for 2 orkestre
 Symfoni (i G-dur) (1803) - for orkester
 Symfoni (i D-dur) (1805) - for orkester
 Symfoni for 6 orgler

Eksterne henvisninger 
 om António Leal Moreira

Komponister fra Portugal
Organister
Dirigenter
Lærere
Armando José Fernandes

Armando José Fernandes (født 26. juli 1906 i Lissabon, Portugal - død 3. maj 1983) var en portugisisk komponist, pianist og lærer.

Fernandes studerede komposition og klaver på det Nationale Musikkonservatorium i Lissabon, og studerede herefter på et legat i Paris hos bl.a. Nadia Boulanger. Han hører til de dominerende komponister i Portugal i det 20. århundrede sammen med bl.a. Fernando Lopes-Graca. Fernandes har skrevet orkesterværker, koncertmusik, sonater, og klaver stykker etc. Han komponerede i en neoklassisk stil. Fernandes underviste i komposition og klaver på Academia de Amadores de Música i Lissabon (1940) og på Musikkonservatoriet i Lissabon (1953-1976). Han modtog Moreira de Sá prisen (1944) for sin komposition og Círculo de Cultura Musical prisen (1946).

Udvalgte værker 

 Lissabons jordskælv (1961) - for orkester
 Suite (1950) - for strygeorkester
 Violinkoncert (1948) - for violin og orkester
 Klaverkoncert (1951)- for klaver og orkester
 Sonatine (1941) - for klaver
 Fem Preludier (1928) - for klaver

Eksterne henvisninger 
 om Armando José Fernandes

Komponister fra Portugal
Pianister
Lærere
Personer fra Lissabon
Jorge Croner de Vasconcelos

Jorge Croner de Vasconcelos (født 11. april 1910 i Lissabon - død 9. december 1974) var en portugisisk komponist, pianist og lærer.

Vasconcelos studerede komposition på det Nationale Musikkonservatorium i Lissabon hos bl.a. Luis de Freitas Branco. Han studerede videre i Paris på École Normale de Musique hos Paul Dukas, Nadia Boulanger og Igor Stravinskij. Vasconcelos hører sammen med Armando José Fernandes, Fernando Lopes-Graca og Pedro do Prado, (bedre kendt som "Grupo dos Quatro") til de dominerende komponister i Portugal i 1900-tallet. Han har skrevet orkesterværker, symfoniske digtninge, kammermusik, balletmusik, korværker, vokalmusik og klaverstykker. Vasconcelos var lærer i komposition og musikhistorie på det Nationale Musikkonservatorium i Lissabon.

Udvalgte værker 

 Symfonisk digtning (1928) - for orkester
 Nocturne (1968) - for orkester
 Vela Vermelha (1962) - for orkester
 Suite (1966) - for kammerorkester

Eksterne henvisninger 
 om Jorge Croner de Vasconcelos

Komponister fra Portugal
Pianister
Lærere
Personer fra Lissabon
Luis Tinoco

Luis Tinoco (født 16. juli 1969 i Lissabon) er en portugisisk komponist, lærer og rektor.

Tinoco studerede komposition på Escola Superior de Música i Lissabon hos bl.a. António Pinho Vargas og studerede herefter på Royal Academy i London hos Paul Patterson. Han har skrevet orkesterværker, kammermusik, scenemusik, korværker, operaer, vokalmusik etc. Tinoco har undervist som lærer i komposition og musikanalyse på Escola Superior de Música i Lissabon siden (1999) og er senere blevet rektor for samme skole. Han har fået tildelt flere priser som fx Prémio de Composição Cláudio Carneyro (2000).

Udvalgte værker 

 Perpetuum (1996) - for stort orkester
 Zapping (2004) - for orkester
 Ascent (2006-07) - for stort orkester
 Frisland (2014) - for stort orkester
 Mal mig (2010) - kammeropera
 Lidia (2014) - balletmusik

Eksterne henvisninger 
 om Luis Tinoco

Komponister fra Portugal
Lærere
Rektorer
Personer fra Lissabon
Carlos Seixas

José António Carlos de Seixas (født 11. juni 1704 i Coimbra - død 25. august 1742 i Lissabon, Portugal) var en portugisisk komponist, organist og lærer.

Seixas blev skolet i orgel af sin fader der selv var organist, og på det lokale kloster Santa Cruz. Han underviste i Orgel og Cembalo privat, og var organist ved hoffet hos Kong Paul V af Portugal i Lissabon. Som komponist har han skrevet en symfoni, koncertmusik, korværker, messer, instrumentalstykker for orgel og cembalo etc.

Udvalgte værker 

 Symfoni Bb-dur - for orkester
 Cembalo Koncert - for cembalo og kammerorkester
 Overture - for orkester
 Messe

Eksterne henvisninger 
 om Carlos Seixas 

Komponister fra Portugal
Organister
Lærere
Rouge (gruppe)

Rouge var en brasiliansk gruppe dannet i 2002. Bandet bestod af Aline Wirley, Fantine Thó, arin Hils, Li Martins og Lu Andrade. Gruppen var meget succesrig i Brasilien indtil gruppens opløsning i 2006. Den blev kortvarigt gendannet i 2017, og de udsendte endnu et album i 2019, for derefter at blive opløst.

Diskografi 
 Rouge (2002)
 C'est La Vie (2003)
 Blá Blá Blá (2004)
 Mil e Uma Noites (2005)
 Les 5inq (2019)

Eksterne henvisninger 
 

Musikgrupper fra Brasilien
Musikgrupper fra 2002
Musikgrupper opløst i 2019
Joao Domingos Bomtempo

Joao Domingos Bomtempo (født 28. december 1775 i Lissabon, død 18. august 1842) var en portugisisk komponist, pianist, lærer og rektor.

Bomtempo studerede komposition og klaver på Patriarkal Musik Seminarium i Lissabon. Han rejste til Paris og London som udøvende koncertpianist og bosatte sig i London (1810-1822). Bomtempo vendte tilbage til Lissabon (1822) og blev senere rektor og musiklærer i komposition på det Nationale Musikkonservaotrium. Han har skrevet to symfonier, orkesterværker, seks klaverkoncerter, kammermusik, et rekviem, klaverstykker etc. Bomtempo hører til de væsentlige komponister i Portugal fra 1800-tallet.

Udvalgte værker 

 Symfoni nr. 1 (i Eb-dur) (1810) - for orkester
 Symfoni nr. 2 (i D-dur) (?) - for orkester
 Klaverkoncert nr. 1 (1804) - for klaver og orkester
 KLaverkoncert nr. 2 (1810) - for klaver og orkester
 Klaverkoncert nr. 3 (?) - for klaver og orkester
 Klaverkoncert nr. 4 (1811-12) - for klaver og orkester
 Klaverkoncert nr. 5 (?) - for klaver og orkester
 KLaverkoncert nr. 6 (1810-40) - for klaver og orkester
 Requiem (i C-mol) (1819-20)
 12 studier (1816) - for klaver

Eksterne henvisninger 
 
 om Joao Domingos Bomtempo på www.musicweb-international.com 

Komponister fra Portugal
Pianister
Lærere
Rektorer
Personer fra Lissabon
Berg & Larsen

Berg & Larsen er en dansk handelsvirksomhed grundlagt 1794 i København, som leverer maskindele til skibsindustrien. Det er en af de ældste i sin branche i verden. Virksomheden startede som grossistvirksomhed i Vingårdstræde under navnet Nicolay Nisson & Company og  flyttede senere til adressen Bag Hovedvagten nær Kongens Nytorv. I 1802 købte Nicolay Nisson huset Nyhavn 53, i det dengang helt nyanlagte Nyhavn, det nu fredede hus kendt som Madam Toftes Gård, og her indrettedes både virksomheden og bolig for generationer af Nisson familien. Under Napoleonskrigene 1807-14 blev familien Nisson en del af kapervæsenet, hvor man opbragte skibe med gods fra fjendtlige nationer. 

Da der i 1902 ikke var flere arvinger til at overtage virksomheden førte to ledende medarbejdere, Herr Berg og Herr Larsen virksomheden videre under egne navne, Berg & Larsen. Forretningen blev liggende på adressen i Nyhavn, hvor en købmands- og skibsprovianteringsforretning indrettedes i kælderen, med kontorer ovenover og lager i gården. 

Senere flyttede virksomheden til Store Kongensgade og derfra til Hedehusene. I oktober 2022 flyttede Berg & Larsen til Marstal. I dag er Berg & Larsen et internationalt handelshus med teams i Holland, Indien, Malaysia, Singapore, Korea og Japan.

Referencer

Eksterne henvisninger 
 
 

Skibsteknik
Etableret i 1794
Plutonisme

Plutonisme (somme tider også kaldet vulkanisme) var en retning i geologiens tidlige faghistorie. Særligt fra slutningen af 1700-tallet til begyndelsen af 1800-tallet var der store debatter mellem plutonister og neptunister.

Plutonisterne hævdede at vulkanisk aktivitet og varme i Jordens indre var stærkt medvirkende til dannelsen af bjergarter. Overfor dette synspunkt stod neptunister, der mente at bjergarterne var blevet dannet af krystallisering af mineraler i Jordens tidlige verdenshave

Den ledende plutonist var skotten James Hutton, og efterhånden som kendskab til hans arbejde blev spredt i løbet af 1800-tallet vandt plutonisterne gradvist debatten over neptunisterne.

Geologi
Vulkanisme

Vulkanisme er en videnskabelig betegnelse for udbrud af smeltede sten (magma) på overfladen af Jorden eller en planet eller måne med fast overflade, hvor lava, pyroklastiske bjergarter og vulkanske gasser går i udbrud gennem et hul i overfladen.

Henvisninger 

 
Vulkaner
Manhattan (film)

Manhattan er en amerikansk film fra 1979 instrueret af Woody Allen og skrevet af Allen og Marshall Brickman. Allen selv, Mariel Hemmingway, Diane Keaton, Michael Murphy og Meryl Streep er blandt de medvirkende. Filmen var nomineret til to oscarstatuetter for bedste originale manuskript og bedste kvindelige birolle for Mariel Hemmningways præstation.

Filmen er en romantisk komedie med den 42-årige fraskilte, neurotiske komedieforfatter Isaac Davis (Woody Allen) som hovedperson.

Referencer

Eksterne henvisninger 
 

Amerikanske film fra 1979
Erikstrup

Erikstrup er en landsby 3,5 km vest for Maribo på Lolland. Landsbyen ligger i Østofte Sogn nær Nørreballe.

Tæt ved ligger voldstedet Eriksvolde.

Byer i Lolland Kommune